
REFERAT
Privind aprobarea suplimentării Agendei manifestărilor culturale din anul 2013 a Casei de Cultură a Municipiului Timişoara cu evenimentul cultural, opera rock-simfonică
 „Meşterul Manole”, organizată de către Asociaţia Pro- Philharmonia
            Asociaţia Pro Philharmonia a fost înfiinţată în 2009 cu scopul precis de susţinere a Filarmonicii „Banatul" din Timişoara, ca punct al cristalizării conştiinţei de sine cultural-naţionale, în aplecarea sa către conştiinţa publicului larg şi în accentuarea efectelor sale asupra Timişoarei şi României                  
Având în vedere adresa nr. SC 2013-012907-10.05.2013 a Asociaţiei Pro Philharmonia, prin care ne solicită sprijin financiar pentru organizarea evenimentului cultural, opera rock-simfonică „Meşterul Manole”, propunem suplimentarea Agendei manifestărilor culturale din anul 2013 a Casei de Cultură a Municipiului Timişoara cu suma de 150 000 lei. 

Opera rock-simfonică „Meşterul Manole” organizată de către Asociaţia Pro Philharmonia, urmează sa aibe loc in număr de 6 reprezentaţii, în stagiunea 2013-2014, ca parte integrantă a programului „Timişoara- Capitală Culturală Europeană 2021. Acest proiect se doreşte a fi transpunerea în muzică a dramei „Meşterul Manole”, scrisă de Lucian Blaga, dramă care are la bază mitul estetic al creaţiei realizate prin jertfă şi suferinţă. Tema dramei este destinul creatorului măcinat de patima creaţiei.

            Opera rock-simfonică “Meşterul Manole” se bazează pe un libret scris de Victor Cârcu, în anul 1973, care la vremea respectivă nu a fost aprobat de cenzură din cauza textului considerat nepotrivit. Domnul Josef Kappl, legendarul basist care a făcut parte din trupa Phoenix, a redescoperit textul acum cinci ani, a compus  opera rock-simfonică şi a obţinut acordul de la autorul libretului de a pune în scenă această operă. 

Opera va avea premiera la Timişoara, în luna octombrie 2013, urmând ca alte 5 (cinci) reprezentaţii să se desfăşoare la Mănăstirea Curtea de Argeş, la Bucureşti, precum şi în alte locaţii din România. 

În acest proiect vor fi implicaţi aproximativ 91 artişti, solişti, invitaţi speciali, precum şi membrii orchestrei şi corului Filarmonicii Banatul Timişoara

